title: "Rintidj"
text: "At rintidj as en \"juarstidj\" faan a troopen.\n\nJuarstidjen uun a troopen \n\nUun a troopen jaft at nian juarstidjen, so \u00fcs wi det k\u00e4\u00e4n, m\u00e4 en kuulen wonter an en warmen somer. Diar as det auer't juar muar of maner likedenang warem.\n\nAuer't juar waanert oober a stant faan a san tesken a kiarkreiser hen an weder. An wan a san uun zenit st\u00e4\u00e4nt, det ment, wan a san lik faan boowen deel skinjt, do jaft at uun a troopen zenitaalrin. Det as en rin, di miast so am a madetidj begant an hen jin inj aph\u00e4\u00e4lt. Det d\u00fc\u00fcret sowat tau of trii muuner, an do woort at weder maner m\u00e4 di rin.\n\nJi naier at regiuun bi a ekwaator leit, amso linger as det rintidj. Hen tu a kiarkreiser woort det rintidj leewen kurter. Diar rinjt det uun enkelt juaren goorei. Diaram lei diar a \"kiarkreis-w\u00fc\u00fcsten\".\n\nKliima \n\u00dc\u00fcb det kliimadiagram faan Vila Luso uun Angoola koon am gud k\u00e4\u00e4n, dat det rintidj uun a s\u00fc\u00fcd-somer diar faan Nofember bit Maarts d\u00fc\u00fcret. Uun a s\u00fc\u00fcd-wonter faan Mei bit September as diar dr\u00fcgtidj.\n\nDr\u00fcgtidj as det \u00f6\u00f6der \"juarstidj\" faan a troopen. Tesken rintidj an dr\u00fcgtidj san muar of maner lung auergungstidjen.\n\nLuke uk diar \n\nKliimatologii"